
INFORMARE PRIVIND COLECTAREA SEPARATĂ A DEȘEURILOR TEXTILE

În conformitate cu prevederile Legii nr. 17/2023 pentru aprobarea Ordonanței de urgență a Guvernului nr. 92/2021 privind regimul deșeurilor, precum și cu dispozițiile Directivei (UE) 2018/851 de modificare a Directivei 2008/98/CE privind deșeurile, începând cu data de 1 ianuarie 2025 a devenit obligatorie colectarea separată a deșeurilor textile.
Această obligație revine autorităților administrației publice locale, persoanelor fizice și persoanelor juridice și are ca scop creșterea gradului de reutilizare și reciclare a materialelor textile, precum și reducerea impactului asupra mediului.

Măsuri implementate la nivelul UAT Stejaru
În vederea respectării obligațiilor prevăzute de legislația în vigoare, UAT Stejaru a amenajat un punct de colectare separată a deșeurilor textile, dotat cu un container cu capacitatea de 1,1 m³, destinat preluării deșeurilor textile provenite de la populație.
Cetățenii vor fi informați în timp util cu privire la desfășurarea acestor campanii prin afișare la sediul instituției, pe pagina oficială de Facebook și pe site-ul UAT Stejaru.

Obligațiile cetățenilor
Persoanele fizice și juridice au obligația de a colecta separat deșeurile textile și de a le preda prin intermediul sistemului de colectare organizat de autoritatea publică locală.
Prin respectarea acestei obligații se contribuie la:
· reducerea cantității de deșeuri eliminate prin depozitare;
· protejarea mediului înconjurător;
· reutilizarea și reciclarea materialelor textile;
· îndeplinirea obiectivelor naționale și europene privind economia circulară.

Respectarea obligațiilor privind colectarea separată a deșeurilor este verificată de către autoritățile competente, respectiv Garda Națională de Mediu, Jandarmeria Română, în condițiile legii, și Poliția Locală, potrivit atribuțiilor ce le revin.
Potrivit legislației în vigoare, nerespectarea obligațiilor privind gestionarea deșeurilor textile constituie contravenție și se sancționează astfel:
· pentru autoritățile administrației publice locale: amendă de la 20.000 lei la 45.000 lei;
· pentru persoanele fizice: amendă de la 5.000 lei la 15.000 lei;
· pentru persoanele juridice: amendă de la 40.000 lei la 60.000 lei.

